CELEX: 62021CN0469
Language: hr
Date: 2021-07-29 00:00:00
Title: Predmet C-469/21: Zahtjev za prethodnu odluku koji je 29. srpnja 2021. uputio Tribunal Supremo (Španjolska) – Consejo General de Colegios Oficiales de Farmacéuticos de España/Administración General del Estado

17.1.2022   
            
            
               HR
            
            
               Službeni list Europske unije
            
            
               C 24/12
            
         
      Zahtjev za prethodnu odluku koji je 29. srpnja 2021. uputio Tribunal Supremo (Španjolska) – Consejo General de Colegios Oficiales de Farmacéuticos de España/Administración General del Estado
      (Predmet C-469/21)
      (2022/C 24/16)
      Jezik postupka: španjolski
      
         Sud koji je uputio zahtjev
      
      Tribunal Supremo
      
         Stranke glavnog postupka
      
      
         Tužitelj: Consejo General de Colegios Oficiales de Farmacéuticos de España
      
         Tuženik: Administración General del Estado
      
         Prethodna pitanja
      
      
                  1.
               
               
                  Je li u skladu s Delegiranom uredbom (EU) 2016/161 (1), osobito njezinim člancima 25., 31., 32., 35., 36. i 44., nacionalno pravilo kojim se, kao alat repozitorija, uspostavlja čvor u vlasništvu državne uprave koja njime i upravlja?
               
            
                  2.
               
               
                  U slučaju potvrdnog odgovora na prethodno pitanje, je li u skladu s Delegiranom uredbom (EU) 2016/161, osobito njezinim člancima 25., 31., 32., 35., 36. i 44., nacionalno pravilo kojim se ljekarnama nalaže korištenje navedenim čvorom prilikom izdavanja lijekova koje financira nacionalni zdravstveni sustav?
               
            
                  3.
               
               
                  U slučaju potvrdnog odgovora na prethodno pitanje, je li u skladu s Delegiranom uredbom (EU) 2016/161, osobito njezinim člancima 25., 31., 32., 35., 36. i 44., nacionalno pravilo kojim se određuje da se o spajanju navedenog čvora na nacionalni repozitorij, ako se o tome ne postigne dogovor između državne uprave i subjekta koji upravlja nacionalnim repozitorijem, može odlučiti na jednostran i obvezujuć način uredbom ministarstva?
               
            
         (1)  Delegirana uredba Komisije (EU) 2016/161 оd 2. listopada 2015. o dopuni Direktive 2001/83/EZ Europskog parlamenta i Vijeća utvrđivanjem detaljnih pravila za sigurnosne oznake na pakiranjima lijekova za humanu primjenu (SL L 32, 9.2.2016., str. 1.).